אמיליה קלארק

אמיליה איזבל יוּפִימְיָה רוז קלארק MBE (באנגלית: Emilia Isabelle Euphemia Rose Clarke; נולדה ב-23 באוקטובר 1986) היא שחקנית אנגלייה. התפרסמה בעיקר בזכות תפקידה כדאינריז טארגאריין בסדרה "משחקי הכס" מבית HBO, תפקיד אשר הקנה לה ארבע מועמדויות לפרס אמי. קלארק נולדה בלונדון, שבממלכה המאוחדת. היא גדלה בברקשייר. אביה היה מהנדס קול בתיאטרון ואמה היא אשת עסקים. בילדותה נהגה לצפות בהפקות תיאטרון של אביה, וכך החלה התעניינותה בתחום המשחק. היא למדה בבית הספר סנט אדוארד אוקספורד בשנים 2000–2005, שם היא הופיעה בשתי הצגות בית הספר. בהמשך למדה משחק בדרמה סנטר בלונדון, שם סיימה את לימודיה ב-2009. ב-2010 קיבלה תפקיד בסרט הטלוויזיה "Triassic Attack" של ערוץ הטלוויזיה Syfy. תפקיד הפריצה שלה הגיע בשנת 2011, כאשר כיכבה בתפקיד דאינריז טארגאריין (חאליסי) בסדרת הטלוויזיה "משחקי הכס" מבית רשת HBO. באותה שנה זכתה על הופעתה בפרס EWwy של המגזין "אנטרטיינמנט ויקלי", בקטגוריית שחקנית המשנה הטובה ביותר בדרמה. בשנת 2013 הייתה מועמדת לפרס אמי בקטגוריית שחקנית המשנה הטובה ביותר בסדרת דרמה על תפקידה בסדרה. קלארק לוהקה לתפקיד הראשי, בתור שרה קונור, בסרט האמריקאי "שליחות קטלנית: ג'נסיס" שעלה לאקרנים בקיץ 2015. ב-2016 הופיעה בתפקיד הראשי בסרט האמריקאי-בריטי "ללכת בדרכך" בתור לואיזה (לו) קלארק לצד השחקן סם קלאפלין. בסוף שנת 2016 קלארק לוהקה לסרט האמריקאי-איטלקי "Voice From The Stone" שיצא בשנת 2017, באותה שנה לוהקה בתפקיד נשי מרכזי בסרט האמריקאי "סולו: סיפור מלחמת הכוכבים" שיצא בשנת 2018. בשנת 2019 כיכבה לצד הנרי גולדינג בסרט "חיים שלי". קלארק כיכבה בתור נינה בהפקת וסט אנד של המחזה "השחף" מאת אנטון צ'כוב, בבימויו של ג'יימי לויד, שהחלו בתצוגה מקדימה ב-11 במרץ 2020. ההפקה הושעתה ב-16 במרץ עקב מגפת COVID-19. המחזה הוא ההפקה הראשונה של קלארק בווסט אנד. בשנת 2021, קלארק פרסמה את חוברת הקומיקס שכתבה בשם "M.O.M.: Mother of Madness" שכתבה יחד עם מרגריט בנט. הגיליון הראשון יצא ב-21 ביולי 2021. בשנת 2022 כיכבה קלארק במיני-סדרה "פלישה סודית" מבית דיסני+, המבוססת על אירוע הקרוס-אובר "פלישה סודית" שפורסם בחוברות מאת מארוול קומיקס, והופקה על ידי אולפני מארוול. בשנת 2024 קלארק ואמה, ג'ני קלארק, מונו למסדר האימפריה הבריטית ברשימת הכבוד לכבוד השנה החדשה, על תרומתן בהקמת העמותה SameYou. השתיים קיבלה את התואר מהנסיך ויליאם בטירת וינדזור ב-21 בפברואר 2024. באוגוסט של אותה השנה, פורסם כי קלארק תשחק בתפקיד הראשי בסדרת המתח הריגול "Ponies", שהוזמנה כסדרה ישירה לשידור ב-Peacock. הסדרה מתרחשת במוסקבה בשנת 1977 ועוקבת אחר שתי מזכירות אמריקאיות שעובדות בשגרירות האמריקאית, שאחרי מותם המסתורי של בעליהן בברית המועצות הופכות לסוכנות CIA. קלארק תגלם את ביאה, אישה משכילה ודוברת רוסית, בת למהגרים סובייטיים. קלארק מתגוררת באיזלינגטון, לונדון. ב-2016, היא רכשה בית בשכונת ונציה ביץ', קליפורניה, אך בסופו של דבר מכרה אותו בדצמבר 2020. בשנת 2011 לקתה במפרצת שגרמה לדימום מוחי, ונאלצה לעבור בשל כך מספר ניתוחים, כשבחלק מהזמן מצבה היה קרוב למוות ובשלב מסוים לא זכרה אפילו את שמהּ. ביולי 2016 אביה מת מסרטן. קלארק הצטלמה לסרט מעל לכל חשד (אנ') בקנטקי, ולא יכלה להגיע הביתה כדי להיות לצד אביה בימיו האחרונים. היא הפסיקה את צילומי הסרט מוקדם והגיעה לשדה התעופה בלונדון, שם הבינה כי אביה נפטר. מדיה וקבצים בנושא אמיליה קלארק בוויקישיתוף אמיליה קלארק, ברשת החברתית אקס (טוויטר) אמיליה קלארק, ברשת החברתית אינסטגרם אמיליה קלארק, סרטונים בערוץ היוטיוב אמיליה קלארק, ברשת החברתית Goodreads אמיליה קלארק, במסד הנתונים הקולנועיים IMDb (באנגלית) אמיליה קלארק, באתר "אידיבי", מאגר הידע העברי לקולנוע ישראלי ועולמי אמיליה קלארק, באתר AllMovie (באנגלית) אמיליה קלארק, באתר Rotten Tomatoes (באנגלית) אמיליה קלארק, באתר Metacritic (באנגלית) אמיליה קלארק, במסד הנתונים הקולנועיים KinoPoisk (ברוסית) אמיליה קלארק, באתר Last.fm (באנגלית) אמיליה קלארק, באתר AllMusic (באנגלית) אמיליה קלארק, באתר MusicBrainz (באנגלית) אמיליה קלארק, באתר Genius אמיליה קלארק, באתר בילבורד (באנגלית) משחק הכסאות: אמיליה קלארק לוהטת על המסך, באתר Xnet‏, 9 באפריל 2012 ניר וולף, הנערה ששיחקה באש, באתר ישראל היום, 27 במאי 2016 קייט לויד, ‏אמיליה קלארק ("משחקי הכס") בריאיון על עירום והמתות חסד, באתר "Time Out ישראל", 31 במאי 2016 מיכל תדמור, חאליסי מוכנה להתפשט, ואוהבת להתלבש, באתר ynet, 3 ביוני 2016 אלכס מוריס, רולינג סטון, בוערת, באתר ישראל היום, 6 ביולי 2017 אמיר קמינר, אשת הדרקון, באתר "ידיעות אחרונות", 23 במאי 2018 יניב חלילי, הדרקון האחרון שלי, באתר "ידיעות אחרונות", 2 באפריל 2019 Emilia Clarke biography Joe Otterson, Emilia Clarke to Lead Peacock Spy Thriller Series ‘Ponies’, Variety, ‏2024-08-26 (באנגלית אמריקאית) יעל ביר-כץ, כוכבת "משחקי הכס" חושפת איך כמעט מתה בגיל 24: "סבלתי ממפרצת במוח", באתר ynet, 21 במרץ 2019